Björn Kristjánsson var í raun orðlaus eftir 43 stiga tap KR gegn Stjörnunni í Dominos deild karla í kvöld . Hann viðurkenndi að hann ætti í raun engin svör við því sem gerðist í kvöld en KR tapaði 110 - 67 í Garðabænum . Íslandsmeistararnir hafa nú tapað fjórum af síðustu fimm leikjum sínum . Björn lék 17 mínútur í kvöld , á þeim skilaði hann átta stigum og fimm stoðsendingum . Hlynur Bæringsson fór að venju mikinn er Stjarnan einfaldlega jarðaði sexfalda Íslandsmeistara KR í Dominos deildinni í kvöld . Lokatölur 110 - 67 Stjörnunni í vil í ótrúlegum leik í Garðabænum . Hlynur setti 11 stig ásamt því að taka 19 fráköst . Þó Stjarnan sé jöfn Keflavík og Tindastól á toppi deildarinnar er Hlynur ekki á allt sáttur .